30/12/2022 | Administración LocalMunicipal
Pontedeume
Bases específicas da convocatoria excepcional polo sistema de concurso para a estabilización do emprego temporal de cinco (5) prazas de auxiliar do fogar (grupo V) do Concello de Pontedeume

BASES ESPECÍFICAS DA CONVOCATORIA EXCEPCIONAL POLO SISTEMA DE CONCURSO PARA A ESTABILIZACIÓN DO EMPREGO TEMPORAL DE CINCO (5) PRAZAS DE AUXILIAR DO FOGAR (GRUPO V) DO CONCELLO DE PONTEDEUME. ANUNCIO Por Decreto de Alcaldía de data 27 de decembro de 2022, aprobáronse as bases específicas para a cobertura en propiedade como persoal laboral fixo de cinco (5) prazas de Auxiliar de Axuda no Fogar identificadas na base segunda e pertencente ao Grupo V, ao amparo do establecido na disposición adicional sexta da Lei 20/2021, do 28 de decembro. BASES ESPECÍFICAS DA CONVOCATORIA EXCEPCIONAL POLO SISTEMA DE CONCURSO PARA A ESTABILIZACIÓN DO EMPREGO TEMPORAL DE CINCO (5) PRAZAS DE AUXILIAR DO FOGAR (GRUPO V) DO CONCELLO DE PONTEDEUME. PRIMEIRA.- OBXECTO. É obxecto das presentes bases a regulación específica da convocatoria extraordinaria e excepcional polo sistema de concurso, de acordo co previsto no artigo 61.6 e 7 do TREBEP, para a cobertura en propiedade como persoal laboral fixo de cinco (5) prazas de Auxiliar de Axuda no Fogar identificadas na base segunda e pertencente ao Grupo V, ao amparo do establecido na disposición adicional sexta da Lei 20/2021, do 28 de decembro. As presentes bases específicas complétanse coas bases xerais dos procedementos selectivos que convoque o Concello de Pontedeume en execución dos procesos extraordinarios de estabilización de emprego temporal. SEGUNDA.– PRAZAS A CONVOCAR. A praza vacante que rexerán estas bases específicas é a prevista na oferta de emprego público extraordinaria de estabilización do emprego temporal, aprobada por acordo da Xunta de Goberno Local en sesión de data 21 de abril de 2022. Previamente á publicación de cada convocatoria, informarase ás persoas traballadoras afectadas polo proceso de estabilización de que se vai convocar as prazas que ocupan e de que poden participar no referido proceso de selección. O número de prazas vacantes, a súa denominación e características relaciónanse a continuación: TERCEIRA.– FUNCIÓNS: - Acompañar aos usuarios do servizo ao: médico, mercado, banco. - Apoiar psico-emocionalmente as persoas usuarias: escoitalas, pasear con elas. - Coidar fisicamente dos usuarios: axudarlles no aseo persoal, controlarlles o réxime alimentario, inculcarlles hábitos saudábeis, control de medicamentos, proporcionarlles coidados sanitarios básicos, proporcionarlles axuda a motriz. - Coidar do fogar dos usuarios: realizar a compra e preparación de alimentos, efectuar a limpeza doméstica, realizar labores de lavado, estirado e costura, e levar a cabo arranxos sinxelos na vivenda. CUARTA.- REQUISITOS DAS PERSOAS ASPIRANTES.1. Con carácter xeral, para seren admitidas na realización destas probas selectivas as persoas aspirantes deberán reunir os seguintes requisitos: a) Ter a nacionalidade española, sen prexuízo do disposto no artigo 57 do TREBEP, respecto do acceso ao emprego público de nacionais doutros estados. b) Ter cumpridos os dezaseis anos de idade e non superar, de ser o caso, a idade máxima de xubilación forzosa. c) Estar en posesión dalgunha das seguintes titulacións ou certificacións, ou en condicións de obtelas antes do remate o prazo de presentación instancias, que a continuación se indican: 1-O certificado de profesionalidade de Atención Sociosanitaria a Persoas no Domicilio, regulado polo Real decreto 1379/2008, do 1 de agosto, ou o equivalente certificado de profesionalidade da ocupación de auxiliar de axuda no fogar, regulado no Real decreto 331/1997, do 7 de marzo, ou no seu caso, calquera outro certificado que se publique cos mesmos efectos profesionais.2 O certificado de profesionalidade de Atención Sociosanitaria a Persoas Dependentes en Institucións Sociais, regulado polo Real decreto 1379/2008, do 1 de agosto, ou no seu caso, calquera outro certificado que se publique cos mesmos efectos profesionais.3 O título de técnico/a en Atención a Persoas en Situación de Dependencia, regulado polo Real decreto 1593/2011, do 4 de novembro, ou o título equivalente de técnico/a en Atención Sociosanitaria, establecido polo Real decreto 496/2003, do 2 de maio, ou no seu caso, calquera outro título que se publique cos mesmos efectos profesionais.4 O título de técnico/a en Coidados Auxiliares de Enfermería establecidos polo Real decreto 546/1995, do 7 de abril, ou os títulos equivalentes de técnico/a Auxiliar Clínica, técnico/a Auxiliar Psiquiatría e técnico/a Auxiliar de Enfermería que se establecen no Real decreto 777/1998, do 30 de abril, ou no seu caso, calquera outro título que se publique cos mesmos efectos profesionais.5 Estar en posesión da habilitación excepcional á que fai referencia a Orde do 19 de novembro do 2018 pola que se regula o procedemento de obtención das habilitacións para profesionais pertencentes as categorías de persoal coidador, xerocultor, auxiliar de axuda a domicilio e asistente/a persoal nos centros e servizos sociais do Sistema para autonomía e atención á dependencia, no ámbito da Comunidade Autónoma de Galicia. d) Posuír a capacidade funcional para o desempeño das funcións e tarefas habituais da praza ou posto a estabilizar. e) Non estar separada ou separado mediante expediente disciplinario do servizo de calquera administración pública ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de persoal funcionario e categoría de persoal laboral, no que estivese separado ou inhabilitado. No caso de ser nacional doutro estado, non atoparse inhabilitada ou inhabilitado, ou en situación equivalente nin ser sometida ou sometido a sanción disciplinaria ou equivalente que impida, no seu Estado, nos mesmos termos o acceso ao emprego público. f) Posuír o título acreditativo do nivel de coñecemento da lingua galega Celga I ou Celga de nivel superior, ou titulacións equivalente debidamente homologadas de acordo coa disposición adicional segunda da Orde de 16 de xullo de 2007 pola que se regulan os certificados oficiais acreditativos dos niveis de coñecemento da lingua galega (DOG núm.146, de 30 de xullo, modificado pola Orde de 10 de febreiro de 2014 (DOG núm.34, de 19 de febreiro). As persoas aspirantes que non o acrediten deberán superar unha proba de coñecemento da lingua galega, que en ningún caso computará como mérito e que se realizará para os efectos de garantir o dereito de participar no proceso selectivo de estabilización para aquelas persoas que non posuíran o título acreditativo de galego con anterioridade á convocatoria. A proba de coñecemento de lingua galega realizarase, unha vez finalizado o concurso de méritos a aquelas persoas aspirantes propostas para a obtención de praza e cualificarase como apta ou non apta. No caso de que esta proba de coñecemento non puntuable sexa cualificada como non apta, a persoa candidata será excluída do proceso de selección e a seguinte coa puntuación máis alta será proposta para a obtención da praza.2. Todos os requisitos sinalados no apartado anterior deberán posuílos as persoas aspirantes o día que remate o prazo para presentar as solicitudes e conservalos na data do seu nomeamento. QUINTA.– SISTEMAS DE SELECCIÓN. O sistema de selección para acceder á praza será: - O de concurso, en aplicación do disposto na disposición adicional 6ª da Lei 20/2021, de 28 de decembro, segundo se determina na Oferta de Emprego Extraordinaria de estabilización, aprobada pola Xunta de Goberno. SEXTA.– SOLICITUDES E DOCUMENTACIÓN.1. As solicitudes para tomar parte no proceso presentaranse no rexistro xeral do Concello de Pontedeume ou a través da sede electrónica do Concello: ( https://pontedeume.sedelectronica. gal ). As ditas solicitudes tamén se poderán presentar por calquera das formas previstas no artigo 16.4 da Lei 39/2015, do 1 de outubro, do procedemento administrativo común das administracións públicas (ou aqueloutras previsións normativas concordantes e/ou substitutivas deste artigo). As solicitudes que se presenten a través da oficina de Correos deberán entregarse en sobre aberto para ser seladas e datadas polo persoal funcionario de Correos antes de seren certificadas. Neste caso as persoas aspirantes deberán comunicalo mediante correo electrónico ( correo@pontedeume. gal ), Fax (981433368) durante o mesmo prazo que o de presentación de instancias. Actuarase de igual xeito, no caso de ser presentada a solicitude noutra Administración Pública. En caso de non realizar esta comunicación, vía fax ou correo electrónico, quedarán excluídas do procedemento de selección. As solicitudes subscritas por persoas españolas no estranxeiro poderán cursarse no prazo sinalado a través das representacións diplomáticas ou consulares españolas correspondentes, que llelas remitirán seguidamente ao organismo competente.2. O prazo para presentar as solicitudes será de 20 días naturais, contados a partir do día seguinte ao da publicación do anuncio da convocatoria específica no Boletín Oficial do Estado.3. Xunto coa instancia debidamente asinada solicitando participar no proceso deberá presentarse a seguinte documentación na orde que se indica a) Documento nacional de identidade, pasaporte ou documento válido en dereito. b) Título do nivel de coñecemento da lingua galega Celga I, ou Celga de nivei superior, ou titulacións equivalente debidamente homologadas de acordo coa disposición adicional segunda da Orden de 16 de xullo de 2007 pola que se regulan os certificados oficiais acreditativos dos niveis de coñecemento da lingua galega (DOG núm.146, de 30 de xullo, modificado pola Orde de 10 de febreiro de 2014 (DOG núm.34, de 19 de febreiro). c) Algún dos Títulos ou certificaciónss que a continuación se indican: 1-O certificado de profesionalidade de Atención Sociosanitaria a Persoas no Domicilio, regulado polo Real decreto 1379/2008, do 1 de agosto, ou o equivalente certificado de profesionalidade da ocupación de auxiliar de axuda no fogar, regulado no Real decreto 331/1997, do 7 de marzo, ou no seu caso, calquera outro certificado que se publique cos mesmos efectos profesionais.2 O certificado de profesionalidade de Atención Sociosanitaria a Persoas Dependentes en Institucións Sociais, regulado polo Real decreto 1379/2008, do 1 de agosto, ou no seu caso, calquera outro certificado que se publique cos mesmos efectos profesionais.3 O título de técnico/a en Atención a Persoas en Situación de Dependencia, regulado polo Real decreto 1593/2011, do 4 de novembro, ou o título equivalente de técnico/a en Atención Sociosanitaria, establecido polo Real decreto 496/2003, do 2 de maio, ou no seu caso, calquera outro título que se publique cos mesmos efectos profesionais.4 O título de técnico/a en Coidados Auxiliares de Enfermería establecidos polo Real decreto 546/1995, do 7 de abril, ou os títulos equivalentes de técnico/a Auxiliar Clínica, técnico/a Auxiliar Psiquiatría e técnico/a Auxiliar de Enfermería que se establecen no Real decreto 777/1998, do 30 de abril, ou no seu caso, calquera outro título que se publique cos mesmos efectos profesionais.5 Estar en posesión da habilitación excepcional á que fai referencia a Orde do 19 de novembro do 2018 pola que se regula o procedemento de obtención das habilitacións para profesionais pertencentes as categorías de persoal coidador, xerocultor, auxiliar de axuda a domicilio e asistente/a persoal nos centros e servizos sociais do Sistema para autonomía e atención á dependencia, no ámbito da Comunidade Autónoma de Galicia. d) Relación de méritos alegados para a súa valoración mediante copia compulsada dos documentos que sirvan de proba para a súa xustificación. Os méritos deberán achegarse debidamente numerados e diferenciados por apartados (experiencia profesional, titulacións académicas, cursos de formación, outros méritos). Non serán valorados os méritos non documentados nin xustificados no prazo e forma anteriormente mencionados sen prexuízo de que o órgano de selección poida solicitar a ampliación da documentación se considera que e un mérito non se encontra correctamente acreditado. Só se terán en conta os méritos que se xustifiquen documentalmente dentro do prazo de presentación de instancias. e) No caso de méritos relativos a experiencia profesional deberá acreditarse mediante certificación, expedida pola Administración Pública na que se prestaran os servizos, facendo constar o posto de traballo que desempeñou e o cómputo total de días, meses ou anos traballados, que deberá especificar os departamentos e funcións dos postos desempeñados. Para tal efecto non se terán en conta as fotocopias de contratos de traballo, nin a vida laboral expedida pola Tesourería xeral da Seguridade Social. As persoas aspirantes que prestan servizos no Concello de Pontedeume non terán que presentar ningunha documentación relativa a estes servizos, dado que constan no seu expediente persoal. Esta circunstancia indicarase no apartado correspondente da instancia. f) Certificado/Informe de vida laboral, expedido pola Tesourería Xeral da Seguridade Social g) Coa presentación de instancias entenderase que as persoas aspirantes aceptan e acatan as bases xerais e específicas das convocatorias.4. As persoas aspirantes quedan vinculadas aos datos que consten na súa solicitude, se ben os erros de feito que poidan advertirse poderán emendarse ou repararse en calquera momento, ben de oficio, ben a instancia de parte.5. Para ser admitida ou admitido nas probas selectivas correspondentes, as persoas aspirantes deberán manifestar nas súas solicitudes de participación que reúnen todas e cada unha das condicións esixidas na data en que remate o prazo de presentación. SÉTIMA.– ADMISIÓN DE PERSOAS ASPIRANTES.1. Finalizado o prazo dos vinte días naturais fixado para presentar as solicitudes, a Alcaldía ditará resolución no prazo máximo dun mes, declarando aprobada a lista de persoas admitidas e excluídas, especificando, de ser o caso, os motivos de exclusión, que se publicará no Boletín Oficial da Provincia, no taboleiro de anuncios do Concello e no Taboleiro electrónico de anuncios da sede electrónica municipal. No caso de que non existan defectos para emendar, a listaxe provisional de persoas admitidas considerarase definitiva para todos os efectos.2. As persoas aspirantes excluídas disporán dun prazo de dez días hábiles, contados a partir do seguinte ao da publicación da resolución, para poder emendar, de ser o caso, o defecto que motivase a exclusión. No suposto de producirse reclamacións deberá ditarse unha nova resolución estimándoas ou desestimándoas coa publicación da lista definitiva no Boletín Oficial da Provincia, no Taboleiro de Anuncios do Concello e no Taboleiro electrónico de anuncios da sede electrónica municipal.3. Contra a resolución da Alcaldía, aprobando a listaxe definitiva, poderase interpoñer recurso potestativo de reposición perante o mesmo órgano que o ditou, no prazo dun (1) mes a partir do día seguinte ao desta notificación ou ben recurso contencioso-administrativo perante o Xulgado do Contencioso-Administrativo da Coruña.4. O feito de figurar incluída na relación de persoas admitidas non prexulga que se lles recoñeza ás persoas interesadas posuíren os requisitos esixidos no procedemento selectivo convocado, que deberán ser xustificados documentalmente no suposto de que as persoas aspirantes admitidas superen as probas selectivas. OITAVA.– TRIBUNAL CUALIFICADOR.1. As persoas membros dos tribunais cualificadores de cada unha das distintas probas selectivas convocadas serán designados pola Alcaldía segundo o disposto no art.4, parágrafos e) e f) do Real decreto 896/1991, do 7 de xuño, así como artigo 60 do TREBEP.2. Cada un dos tribunais cualificadores estará integrado por cinco membros titulares e cinco suplentes: presidenta/e, secretaria/o e tres vogais, procurando na medida do posible a paridade entre homes e mulleres. A súa composición será predominantemente técnica e as persoas integrantes deberán pertencer a un corpo, escala ou categoría profesional para a que se precise titulación igual ou superior á esixida para o acceso aos postos convocados.3. A pertenza aos órganos de selección será sempre a título individual, non podendo ostentarse en representación nin por conta de ninguén.4. Non poderán formar parte dos tribunais as persoas de elección ou designación política, o persoal funcionario interino, o persoal laboral temporal e o persoal eventual.5. Cada tribunal poderá dispoñer a incorporación aos seus traballos de persoas asesoras especialistas, con voz e sen voto, cando a natureza ou as circunstancias dalgunha das probas así o aconselle, limitándose as mencionadas persoas asesoras a prestaren a súa colaboración nas súas especialidades técnicas.6. Antes de que teña lugar o comezo das probas, publicarase no taboleiro de anuncios e na sede electrónica da Corporación a resolución pola que se nomean as persoas membros titulares e suplentes do tribunal cualificador.7. As persoas membros dos tribunais deberán absterse de intervir, comunicándolle á presidenta ou presidente, cando concorra neles algunha das circunstancias previstas no artigo 23 da Lei 40/2015, do 1 de outubro, de réxime xurídico do sector público (LRXSP), ou cando realizasen tarefas de preparación de aspirantes durante os cinco anos anteriores á publicación desta convocatoria. Así mesmo, as persoas aspirantes poderán recusar as persoas membros do tribunal cando concorra nelas algunha das circunstancias previstas para a abstención e de conformidade co establecido no artigo 24 da LRXSP.8. O tribunal cualificador deberá constituírse na data que designe a Alcaldía para cada un dos procesos selectivos convocados, entendéndose validamente constituído cando asista a maioría absoluta das persoas membros de cada tribunal, titulares ou suplentes. Na sesión constitutiva de cada tribunal adoptaranse as decisións pertinentes para o correcto desenvolvemento das probas selectivas.9. A partir da sesión de constitución de cada tribunal, para actuar validamente, requirirá a presenza da maioría absoluta das persoas membros, titulares ou suplentes, e axustará as súas actuacións en todo momento ao disposto na LRXSP e ás bases xerais e ás específicas reguladoras de cada convocatoria.10. En caso de ausencia da presidenta ou presidente titular e da presidenta ou presidente suplente actuará no seu lugar a persoa vogal designada en primeira orde.11. Para os efectos de percepción de indemnizacións por asistencia como membros dos tribunais, estes terán a categoría que lles corresponda, segundo o establecido no Real decreto 462/2002, do 24 de marzo. NOVENA.– COMEZO DO PROCESO SELECTIVO. A data e a hora na que deberá constituírse cada tribunal serán determinados pola Alcaldía mediante resolución, así como a composición do mesmo, que se publicará a través de anuncio no Boletín Oficial da Provincia, no taboleiro de anuncios e no Taboleiro electrónico de anuncios do Concello de Pontedeume polo menos con 10 días de antelación. DÉCIMA.– PROCEDEMENTO DE SELECCIÓN O sistema selectivo será o de concurso., que consistirá na valoración dos méritos acreditados polas persoas aspirantes. Os méritos alegados polas persoas aspirantes deberán xustificarse con documentos orixinais ou copias cotexadas. No caso de méritos relativos a experiencia profesional deberá acreditarse mediante certificación, expedida pola Administración Pública na que se prestaran os servizos, facendo constar o posto de traballo que desempeñou e o cómputo total de días, meses ou anos traballados, que deberá especificar os departamentos e funcións dos postos desempeñados. Para tal efecto non se terán en conta as fotocopias de contratos de traballo, nin a vida laboral expedida pola tesourería xeral da Seguridade Social. As persoas aspirantes que prestan servizos no Concello de Pontedeume, non terán que presentar ningunha documentación relativa a estes servizos, dado que constan no seu expediente persoal. Esta circunstancia indicarase no apartado correspondente da instancia. A valoración dos méritos profesionais non poderá supor máis do 60% da puntuación máxima nin os méritos de formación menos dun 40%. 1. Experiencia profesional. Suporá o 60% da puntuación total. Valorarase ata un máximo de 60 puntos. a) Servizos prestados con carácter temporal como persoal laboral ou funcionario interino no corpo, escala, categoría ou equivalente do Concello de Pontedeume ao que desexa acceder: 0,6 puntos por mes completo. b) Servizos prestados con carácter temporal como persoal laboral ou funcionario interino en calquera corpo, escala, categoría ou equivalente adscritos ao Concello de Pontedeume: 0,5 puntos por mes completo. c) Servizos prestados con carácter temporal como persoal laboral ou funcionario interino en corpos, escalas, categorías ou equivalentes doutras administracións públicas.0,2 puntos por mes completo. d) Servizos prestados con carácter temporal como persoal laboral ou funcionario interino no resto do sector público: 0,05 puntos por mes completo. Valoraranse igualmente os servizos prestados como persoal laboral temporal nos corpos, escalas e categorías ou equivalentes correspondentes e laboral indefinido non fixo por sentenza.2. Formación. Suporá o 40% da puntuación total. A puntuación máxima no apartado de formación non académica e académica será de 40 puntos. a) Formación non académica: Cursos convocados, realizados, impartidos ou homologados polas Administracións Públicas; e outros cursos homologados cuxo contido estea directamente relacionado coas funcións propias da praza obxecto desta convocatoria, e os considerados transversais polo seu interese para todos os postos como os de coñecemento da lingua galega, os relacionados con prevención, cos dereitos e deberes dos empregados públicos, coa igualdade, a protección de datos, a atención á cidadanía, a protección do medio ambiente desde o ámbito laboral e os de contido ofimático, entre outros. A puntuación máxima neste apartado é de 40 puntos. Valorarase a razón de 0,8 puntos a hora. En todos os casos valoraranse unha soa vez os cursos relativos a unha materia, aínda que se teña repetido a súa participación, e valorarase unicamente o de nivel superior ou avanzado. Non se valorarán os cursos pertencentes a unha carreira universitaria, os de doutoramento, os derivados de procesos selectivos nin os diplomas relativos a xornadas, seminarios, simposios ou similares. b) Formación académica: Titulacións superiores á requirida para o acceso e relacionadas coa praza: 1 punto. A puntuación máxima neste apartado é de 40 puntos. Décima bis.- Proba de coñecemento de lingua galega. As persoas aspirantes que non acreditasen estar en posesión do Certificado de Lingua galega I (Celga I), ou Celga de nivel superior, ou titulacións equivalente debidamente homologadas deberán realizar unha proba oral de coñecemento da lingua galega, de carácter obrigatorio e eliminatorio. A relación de persoas aspirantes que deberán realizar esta proba publicarase no Taboleiro de anuncios en no taboleiro electrónico de anuncios do Concello de Pontedeume. O tempo máximo para a realización da proba será de quince (15) minutos e consistirá na tradución de xeito oral, dun texto do castelán ao galego, a proposta do Tribunal. A cualificación será de apta ou non apta. DÉCIMO PRIMEIRA.– CUALIFICACIÓN FINAL E RELACIÓN DE PERSOAS APROBADAS.1. Á cualificación obtida polas persoas aspirantes no concurso será a cualificación final do proceso selectivo.2. Determinada a cualificación final das persoas aspirantes o tribunal fará pública a relación de persoas aprobadas por orde de puntuación no taboleiro de anuncios e na páxina web da corporación.3. O tribunal non poderá en ningún caso aprobar nin declarar que superou as probas selectivas un número superior de persoas aspirantes ao de prazas convocadas en cada proceso selectivo. Calquera proposta de persoas aprobadas que contraveña o establecido anteriormente será nula de pleno dereito.4. Criterios de desempate. O desempate axustarase aos seguintes criterios por orde de prelación: 1º. Antigüidade na praza ou posto á que se refire a convocatoria.2º. Estar ocupando no Concello de Pontedeume unha praza ou posto de distinto corpo, escala, categoría ou equivalente que a convocada no Concello de Pontedeume 3º. Estar ocupando unha das prazas ou postos do mesmo corpo, escala, categoría ou equivalente que a convocada no Concello de Pontedeume.4º Antigüidade total acumulada en calquera das Administracións Públicas.5º. Maior idade.6º. De verificarse no corpo, escala, ou categoría infrarrepresentación do sexo feminino terá prioridade a muller salvo se, considerando obxectivamente todas as circunstancias concorrentes nas persoas candidatas de ambos sexos, existen motivos non discriminatorios para preferir ao home.7º. De manterse o empate aplicando os criterios anteriores, acudirase ao sorteo. DÉCIMO SEGUNDA.– BOLSAS. Listas para seleccionar persoal laboral laboral. De conformidade coa Disposición adicional cuarta da Lei 20/2021, do 28 de decembro, de medidas urxentes para a redución de temporalidade no emprego público, elaborarase unha bolsa de persoal laboral temporal formada por aquelas persoas candidatas que, participando no proceso selectivo de estabilización e non superando este, obteñan unha puntuación mínima do 50% da puntuación total do concurso. DÉCIMO TERCEIRA: RÉXIME DE INCOMPATIBILIDADES. As persoas aspirantes que resulten seleccionadas quedarán sometidas ao réxime de incompatibilidades vixente e non poderán compaxinar o desempeño do seu posto de traballo con calquera outros postos, prazas, cargos ou empregos públicos remunerados. DÉCIMO CUARTA.– ACHEGA DE DOCUMENTOS POR PARTE DAS PERSOAS PROPOSTAS PARA O NOMEAMENTO OU CONTRATACIÓN.1. A relación de aprobados, que se publicará nos taboleiros de anuncios do Concello de Pontedeume, e só a efectos informativos, na páxina web municipal.2. As persoas aspirantes propostas achegarán, dentro do prazo de 20 días naturais, contados dende a publicación da relación de aprobados, os documentos acreditativos de capacidade e mais os requisitos esixidos na convocatoria: a) Documento nacional de identidade mediante copia compulsada. b) Fotocopia debidamente compulsada do título académico esixido para o ingreso. c) Certificado médico actualizado –considerarase actualizado se non ten unha antigüidade superior a tres meses–, sen prexuízo dun posterior recoñecemento, de non padecer enfermidade ou eiva física ou psíquica que impida o normal exercicio das funcións propias da praza a desempeñar. No suposto de discapacidade deberá achegarse e tamén o certificado acreditativo correspondente. d) Declaración xurada de non ter sido separado/a do servizo das administracións públicas e non estar incurso nalgunha das causas de incapacidade ou incompatibilidade determinadas na lexislación vixente. e) Documentación xustificativa daqueles outros requisitos esixidos para o ingreso nas bases específicas de cada proceso selectivo. f) Fotocopia do número de afiliación á Seguridade Social acompañada do orixinal, ou de ser o caso, xustificación de non estar afiliado. g) Documento acreditativo de conta bancaria.3. Ante a imposibilidade, debidamente xustificada, de presentar os documentos sinalados, as persoas aspirantes poderán acreditar que reúnen as condicións esixidas mediante calquera outro medio de proba admitido en dereito.4. Quen non presentase a documentación sinalada anteriormente dentro do prazo fixado, non poderá ser nomeado/a como persoal como persoal laboral fixo, nin tampouco se do exame da documentación se deducise que carece dalgún requisito. DÉCIMO QUINTA.– NOMEAMENTO E CONTRATACIÓN.1. Concluído o proceso selectivo, coas persoas aspirantes aprobadas, cun número que non poderá exceder en ningún caso o de postos convocados, se realizará o preceptivo contrato laboral como persoal laboral fixo, unha vez que xustifiquen documentalmente o cumprimento dos requisitos previstos nestas bases para o ingreso.2. A proposta do tribunal cualificador terá carácter vinculante para a Alcaldía, que formalizará o preceptivo contrato laboral fixo, unha vez que se practique a notificación persoal de nomeamento.3. A formalización do preceptivo contrato efectuarase dentro do prazo máximo de 1 mes a partir do nomeamento; de non facelo nin existir causa xustificada, que deberá ser alegada e aceptada, a persoa nomeada quedará na situación de cesante. DÉCIMO SEXTA.– INCIDENCIAS. Os tribunais de cada proceso selectivo quedan facultados para interpretar as bases da convocatoria, así como para resolver cantas dúbidas e incidencias presente a súa aplicación e poderán adoptar os acordos necesarios procurando a boa orde e desenvolvemento do proceso selectivo. DÉCIMO SÉTIMA.– RÉXIME XURÍDICO. O proceso selectivo regularase polo disposto nestas bases específicas e, no non previsto nestas, polo Real decreto lexislativo 5/2015, do 30 de outubro, no que se aproba o Texto refundido da Lei do estatuto básico do empregado público; pola Lei 2/2015, do 29 de abril, que aproba a Lei do emprego público de Galicia; polo Real decreto lexislativo 781/1986, do 18 de abril, no que se aproba o Texto refundido das disposicións legais vixente en materia de réxime local (artigos do 134 ao 137 ); polo Real decreto 896/1991, do 7 de xuño, sobre o procedemento de selección na Administración local; polo Decreto 95/1991, do 20 de marzo, no que se aproba o Regulamento de selección de persoal da Administración da Comunidade Autónoma de Galicia; e polo Real decreto 364/95, no que se aproba o Regulamento xeral de ingreso do persoal ao servizo da Administración do Estado. DÉCIMO OITAVA.– DISPOSICIÓN FINAL. Estas bases e cantos actos administrativos deriven das mesmas e das actuacións dos tribunais poderán ser impugnadas nos casos e na forma establecidos pola Lei 39/2015, de 1 de outubro LPACAP e a Lei 29/1998, do 13 de xullo, reguladora da xurisdición contencioso-administrativa. A Administración tamén poderá, no seu caso, revisar as resolucións dos tribunais segundo o previsto na LPACAP. Pontedeume, 27 de decembro de 2022 O Alcalde en funcións Victor John Aissaoui Santa Barbara.